
‘Periodistanan pa un Dia’ di diabierna 23 di juni tawata Ailani 
Perez, Skylee Tromp, Kaylee Croes, Luna Basuari Quiroz, 
Lishaina Kock y Ciara Winterdaal. Contento e hobennan a 
drenta e sala di conferencia di Gobierno di Aruba acompafia 
pa mayornan. 


E presentadora den Conferencia di Prensa di Gobierno diAruba, 
sefiora Sandra Croes, a splica e muchanan, cu tawata hopi 
ansioso pa scucha, e proceso di cada conferencia di prensa 
di Gobierno. Sandra a splica e muchanan cu na principio e 
tawata bira un tiki nervioso pasobra tawata un trabou nobo y 
diferente na loke semper e tawata haci. Sandra ta gradua pa 
dokterassistent na Hulanda cual profecion el a traha y eherece 
masha poco. Desde cu el a regresa Aruba, el a pasiona pa 
e mundo di medionan di comunicacion y presentacion y tin 
un trayectoria largo pa mas di 15 afia. Sandra a conseha e 
muchanan cu tur loke nan cuminsa haci den bida, semper 
hacie cu amor y orguyo pasobra asina so lo vence e miedo di 
haci algo nobo. 

Pa e siman aki, e periodista invita ta Aldric Werleman di 
TeleAruba. Aldrick tin 27 aña trahando den e mundo di Television 
na Aruba. El a studia “Liberal Arts"na Merca. Despues di 
su estudio, Aldrick a traha den canalnan di television como 
editor di noticia, productor di noticia na Papiamento, Ingles 
y Spafio, graphic designer, programanan special, raportahe 
special, noticia internacional durante Covid, y a percura tambe 
pa e New Look di Telenoticia. Na 2016, Aldrick a a cuminsa 
realisa un noticiero completo na Spafio, “Primera Plana con 
Alejandra Forero”. Na afia 2021, Telearuba a nombra Aldrick 
como director di Telenoticia y hunto cu Andrew Vrolijk, ta dirigi 
e departamento cu ta consisti di un team di 9 persona. Patrick 
a expresa na e muchanan cu periodismo ta hopi importane 
pa nos comunidad. E ta un herment pa uza pa informa un 
comunidad corecto, obhetivo, transparente cu ta permiti pa uza 
investigacion y creatividad pa realisa storianan, noticia cu ta 
keda veridico y ta mantene nos tur bon informa. Aldrick cu tur 
pasenshi a prepara e muchanan pa e Conferencia di Prensa 
cu Prome Minister y a guia nan con pa haci nan pregunta. 

ISTA PA UN DIA’ TA ENCURASHA NOS MUCHANAN.... 
Algo cu nos Perodistanan pa un Dia a keda hopi contento ta 
nan encuentro cu Prome Minsiter Evelyn Wever-Croes den 
sala di Conseho di Minister y tur a keda hopi impresiona y 
feliz di a conoce Prome Minister y di e splicacion di e trabou di 
Gobierno y e desicionnan importante cu ta wordo tuma den e 
sala di Conseho di Minister. 


Despues di nan bishita den Sala di Conseho di Minister y 
Oficina di Prome Minister, e Periodistanan pa un Dia a regresa 
den e sala di conferencia na unda cu a tuma luga e Conferencia 
di Prensa Hubenil. Aki, un pa un, e muchanan a haya e 
oportunidad pa haci nan preguntanan na Prome Minister. 


Cu placer Prome Minister a scucha y contesta cada pregunta 
di nos periodistanan hoben. Preguntanan cu a varia di bida 
personal, estudio, profession y conocemento general. Y na 
final, Prome Minister a indica cu e intencion di e Proyecto 
Periodista pa un Dia ta pa nos muchanan cera conoci cu e 
trabou di periodistanan na Aruba. Y tambe, pa encurasha nos 
mucha e habilidad pa haci cua pregunta cu nan kier, den e caso 
aki, na Prome Minister. Y nan tin derecho pa haya contesta. 
Pa e motibo aki tambe, e Conferencia di Prensa Hubenil aki 
tawata live via TeleAruba y Pagina di Facebook di Gabinete 
Wever-Croes. 


Prome Minister ta gradici tur esnan cu a haci ‘Periodista pa un 
Dia’ posibel y un exito. Danki tambe na sefior Aldric Werleman 
di TeleAruba pa su tempo pa splica nos muchanan mas di 
e trabou aki. Danki na TeleAruba cu a partner cu nos den e 
Proyecto aki. Danki na e mayornan pa permiti nan yiunan 
participa y danki special na nos muchanan cu a participa. 

Amara Modurer 


MINISTER 


E siman aki Aruba a wordo conmovi cu un noticia tristo cu un 
otro gran baluarte musico a bay laga nos, sr. Felix R. Hoek, 
miho conoci como ‘Chucho’, kende a nace riba 7 di januari 
1962 y a fayece dia 20 di juni ultimo. 


Chucho tin un formacion academico riba tereno di musica y a 
logra su Bachelor den musica profesional na Berklee College 
of Music na 1986. Chucho tabata docente di guitara clasico/ 
electrico, baho y lesnan di teoria di harmonia, areglo y solfeo 
na Stichting Arubaanse Muziekschool/Scol di Musica Rufo 
Wever pa 9 afia. Despues el a asumi e rol di director te na 
su fayecimento. Como musico, Chucho a dirigi y acompafia 
diferente bandanan musical den hotel y comercial. Ademas, 
Chucho tin un lista extensivo di obranan composita y aregla pa 
varios cantante, banda, festival, competencia y actividadnan 
musical. Tambe, Chucho a compone y aregla jingle pa radio 
y television. Chucho a para hurado na diferente festival- y 
competencianan den exterior, a presenta cu bandanan den 
exterior y sin kita afo: e tabata integrante di diferente banda 
musical na Aruba. Chucho Hoek su contribucion na Aruba su 
cultura y formacion musical di generacionnan hoben atraves di 
su talento y conocemento musical ta uno grandi. 


Afia pasa na november riba Dia internacional di Musica na 
honor di Santa Cecilia, patrona di tur musico, Minister Maduro 


a reconoce sr. Chucho 
Hoek como un baluarte 
musical di nos Pais 
Aruba. Debi na kebrante 
di salud Chucho no por 
tabata presente, pero | 
digitalmente por a sigui | 
su reconocemento y | 
e aprecio cu a wordo Ff 
expresa pa tur su 
obranan maestral. 
Obranan cu a toca, È 
inspira y a contribui na 
enrikece nos herencia 
cultural musical. E reconocimento tabata bisa, "Danki pa e 
afianan dedica na enrikece cultura di nos Pais Aruba pa medio 
di bo talento y creatividad musical”. Ademas Minister Maduro 
a gradici Chucho pa tabata un digno embahador di nos dushi 
idioma Papiamento. 


Minister Maduro den nomber di Gobierno di Aruba ta expresa 
palabra di condolencia y forsa na sra. Gina, su yiu y demas 
famia. Tambe palabranan di forsa pa su coleganan musico 
den e dianan dificil aki. Masha danki ‘Chucho’ pa bo gran 
contribucion na Aruba su cultura musical y pa tur loke bo a 
laga atras como bon ehempel pa nos hobennan. 

Geoffrey Wever 


MINISTER 


Riba 22 di juni, Minister Geoffrey Wever, a ricibi un presentacion 
di Departamento di Asuntonan Economico, Comercio y 
Industria (DEACI) riba e modelo MARUBA. MARUBA ta e 
modelo macroeconomico cu Gobierno di Aruba ta uza pa 
hasi entre otro proyeccionnan riba con economia di Aruba lo 
desaroya y tambe por wordo uza pa simula e impacto macro- 
economico di maneho. 


E modelo MARUBA ta basa riba e Cuentanan Anual di pais 
Aruba. Cifranan ta ser colecta y publica pa CBS cual ta refleha 
e funcionamento di e economia di Aruba. DEACI ta encarga cu 
maneho di e modelo MARUBA. E Comision Macro Model ta 
den dialogo continuo cu diferente instancianan y expertonan 
local, y a base di intercambio di informacion ta haci analisis di 
diferente desaroyo y asina produci e “Economic Outlook 2022 
- 2023”. 


“Economic Outlook 2022- 2023” ta e proyeccion economico cu 

ta wordo uza den e presupuesto di pais Aruba. MARUBA ta un 
instrumento esencial den esaki. E uzo di MARUBA ta posibel 
danki na e bon cooperacion entre stakeholders y disponibilidad 
di data. Data riba diferente area economico manera turismo, 
consumo, y inversion ta di sumo importancia pa facilita e uzo 
di MARUBA. 


"E presentacion riba uzo y funcionamento di MARUBA, 
un instrumento di maneho esencial pa Pais Aruba, tabata 
importante y ta mustra e necesidad pa tin accesso continuo 
na data pa asina analisa y monitor nos desaroyo economico 
den cooperacion cu nos partnernan", segun minister Geoffrey 
Wever, kende ta gradici directora Maria Dijkhoff- Pita, drs. 
Judesca Bricefio y drs. Jason Lejuez di DEACI pa e presentacion 
y e trabao diario pa mantene nos informa di desaroyonan 
macroeconomico, a traves di e modelo MARUBA. 


E publicacion Economic Outlook 2022- 2023 ta disponibel riba 
e website www.deaci.aw 

Diabierna mainta, en conexion cu celebracion di San Juan, 
Minister di Ensefiansa y Deporte Endy Croes a bishita scol 
basico Colegio Laura Wernet Paskel na Santa Cruz. Manera 
tur afia, Colegio Laura Wernet Paskel ta celebra Dia di San 
Juan y asina ta cultiva y sigui engrandece cultura di Aruba. 


E fiesta cultural di San Juan (Juan Bautista), miho conoci como 
Dera Gay ta data for di 1862 y nos ta celebr’e tur afia dia 24 di 
juni. Tin diferente version tocante e origen di e fiesta religioso 
y cultural aki cu Aruba ta celebra como un fiesta nacional. E 
origen religioso ta referi na e nacemento di Juan Bautista y 
e origin cultural ta referi na e fiesta di cosecha. Como fiesta 
cultural, dia di San Juan ta mas conoci pa su musica, baile, 
cendemento di candela, cuminda tipico y bebida. 


Dia 24 di juni, despues di bahada di solo, e fiesta di San Juan 
ta cuminsa den diferente districto cu baile di Dera Gay, baile 
di bula candela y baile di bandera. E baile di candela ta pa 


COLEGIO LAURA WERNET TA CELEBRA 
DIA DI SAN JUAN 


proteccion contra malesa y mala suerte. Tambe tin e baile di 
bandera, diferente banderin ta wordo poni riba vloer y e bailado 
cu su wowo bon mara mester piki e banderinnan. E baile mas 
conoci t'esun di Dera Gay, unda e hende homber cu su wowo 
mara y c’un palo den su man mester purba mata e gay. Minister 
Endy Croes ta desea Pueblo di Aruba feliz Dia di San Juan. 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


